Farahdhiya

Farah Dhiya Mohamed Amin (lahir 28 April 1984) ialah seorang penyanyi, pelakon dan pengacara wanita Malaysia. Beliau mula meraih kejayaan komersial pada 2004 menerusi single sulungnya, "Bertakhta Di Hati" yang dimuatkan dalam album studio pertamanya yang bertajuk sama. Pada tahun 2015, beliau menjadi salah seorang peserta Gegar Vaganza musim kedua di Astro Ria di mana beliau dinobatkan sebagai naib juara. Bagi kerjayanya sebagai pelakon, antara kredit lakonannya termasuk Spa Q, Derhaka Seorang Madu dan Rumah Siti Khadijah.

Kehidupan awal
Beliau dilahirkan pada 28 April 1984 di Sarzana, Itali dan merupakan anak bongsu daripada dua beradik. Beliau berdarah kacukan Melayu-Inggeris. Ibunya berketurunan Inggeris dari Portsmouth, England manakala ayahnya berketurunan Melayu yang berasal dari Johor . Beliau mendapat pendidikan awal di Sekolah Menengah Telok Gadung, Klang, Selangor kemudian berpindah ke Sekolah Menengah Taman Melawati, Ulu Kelang, Selangor.

Kerjaya
Farahdhiya mula menjinakkan diri di dalam dunia nyanyian sejak berusia belasan tahun lagi di bawah naungan KRU Records. Kini bernaung di bawah NAR Records. Beliau telah menghasilkan dua buah album, Bertakhta Di Hati dalam tahun 2004 dan Yang Ku Puja di akhir 2006. Bertakhta Di Hati mendapat tempat di dalam carta carta di dalam radio Era dan Hot FM serta mendapat pencalonan di dalam Anugerah AIM sebagai Artis Baru Terbaik.

Selain menyanyi, Farah Dhiya berkecimpung di dalam bidang pengacaraan di mana beliau menjadi hos rancangan realiti, Jaguh Futsal RTM selama beberapa episod. Selain dari itu, Farahdhiya juga telah berjinak-jinak dengan dunia lakonan. Drama pertama lakonannya adalah Mencari Arah Kiblat yang disiarkan di TV sempena Awal Muharam 2007. Pada masa kini, beliau membintangi drama popular di TV3, dalam slot akasia, iaitu Spa Q untuk 60 episod, yang disiarkan pada 23 Oktober 2007 hingga 31 Januari 2008 lalu, sebagai Fatin. Drama inilah yang menaikkan namanya sekarang.

Kemunculan semula beliau dalam pertandingan Gegar Vaganza nama beliau kembali diperkatakan dalam bidang muzik bila berjaya memenangi tempat kedua pertandingan tersebut dengan perbezaan markah kurang dari 2 markah dari pemenangnya Siti Nordiana.

Diskografi

Album studio
 Bertakhta Di Hati (2004)
 Yang Ku Puja (2006)

Single
 Bertakhta Di Hati (2004)
 Yang Ku Puja (2006)
 Rasa Cinta (2008)
 Kau Telah Pergi (2012)
 Ku Tak Rela (2015)
 Milikku Abadi (2016)
 Pujangga (2018)
 Kepada Dia (2019)

Gegar Vaganza 2015 
Farahdhiya merupakan salah seorang peserta Gegar Vaganza musim 2015.

Minggu 1: Bertahta Di Hati (lagu sendiri)

Minggu 2: Di Alam Fana Cinta (nyanyian asal Fotograf)

Minggu 3: Joget Siapa Dia (nyanyian Wann)

Minggu 4: Aku dan Dirimu - duet bersama Alif Satar (nyanyian asal Bunga CInta Lestari & Ari Lasso)

Minggu 5: Mencintaimu (nyanyian asal Kris Dayanti)

Minggu 6: Di Manakanku Cari Ganti (nyanyian asal Tan Sri P Ramlee)

Minggu 7 (suku akhir): Enter Sandman (nyanyian asal Metallica)

Minggu 8 (separuh akhir): Kau Kunci Cintaku Dalam Hatimu (nyanyian asal Ramlah Ram)

Minggu 9 (akhir): Tugasan Pertama - Janji Manismu (nyanyian asal Aishah)

Tugasan Kedua (battle vs Nassier Wahab) - Ooh! La! La! (nyanyian asal KRU)

Filemografi

Filem

Drama

Telefilem

Televisyen

Rujukan

Pautan Luar
 di Farahdhiya di Instagram

Penyanyi wanita Malaysia
Orang hidup
Kelahiran 1984
Pelakon wanita Malaysia
Pelakon wanita Malaysia abad ke-21
Orang mononim Malaysia
Peserta Gegar Vaganza
Orang Malaysia berketurunan Melayu
Orang Malaysia berketurunan Inggeris
Muslim Malaysia